**Πρόσκληση υποβολής αιτήσεων για συμμετοχή**

**στο Φεστιβάλ Τεχνών «Faneromeni 22»**

Στο πλαίσιο διοργάνωσης του **Φεστιβάλ Τεχνών «Faneromeni 22»**, που θα πραγματοποιηθεί από τον Ιούνιο μέχρι τον Σεπτέμβριο του 2022, το Πολιτιστικό Ίδρυμα Τράπεζας Κύπρου, απευθύνει ανοιχτή πρόσκληση σε φορείς και ομάδες, ώστε να υποβάλουν τις προτάσεις τους με στόχο τη συμμετοχή τους στο Φεστιβάλ.

Μετά τη μεγάλη επιτυχία που έτυχε ο θεσμός, με συνεργάτες τις πρεσβείες ξένων χωρών στην Κύπρο, αλλά και μέσα από τη συνεργασία με ντόπιους και ξένους καλλιτέχνες, μελετούμε τρόπους προσέγγισης της ιστορίας και της παράδοσης, συνενώνοντας πολλές τέχνες, σε μια γιορτή που θα διαρκέσει τέσσερις μήνες στο κέντρο της πόλης.

Οι εκδηλώσεις, στο πλαίσιο του **«Faneromeni 22»** θα μπορούσαν να σχετίζονται με τις συλλογές και μουσεία του Πολιτιστικού Ιδρύματος της Τράπεζας Κύπρου και γενικότερα με την προβολή του πολιτισμού της Κύπρου.

Λόγω του πολυδιάστατου χαρακτήρα του Φεστιβάλ, οι προτάσεις μπορούν να καλύπτουν όλα τα είδη τέχνης όπως μουσική, θέατρο, χορό, performing & video.

**Οι προτάσεις θα πρέπει να αποτελούν Παγκύπρια πρεμιέρα και να πληρούν τουλάχιστον 3 από τα πιο κάτω κριτήρια:**

1. Εμπλοκή νέων και αναγνωρισμένων Κύπριων καλλιτεχνών
2. Επαφή με άλλες κουλτούρες και ξένους καλλιτέχνες
3. Σύνδεση τεχνών με επιστήμες πολιτισμού και με τις Συλλογές του Πολιτιστικού Ιδρύματος Τράπεζας Κύπρου
4. Σημαντικές συνεργασίες με ιδρύματα και φορείς (π.χ. Πρεσβείες)
5. Δημιουργική μίξη τεχνών και ειδών.

**Άλλα απαιτούμενα στοιχεία πρότασης:**

Η κάθε πρόταση θα πρέπει να έχει την αναφορά «Faneromeni 22» και να περιλαμβάνει:

* Προσωπικές πληροφορίες (στοιχεία επικοινωνίας ατόμου ή εταιρείας, διεύθυνση, πόλη και χώρα)
* Τομέα θεάματος (χορός, μουσική, θέατρο κ.τλ)
* Τίτλο και θεματική ιδέα (σύντομη περιγραφή της εκδήλωσης/ως 300 λέξεις)
* Συντελεστές του project (σύντομα βιογραφικά)
* Ενδεικτικό οπτικοακουστικό υλικό (φωτογραφίες & video) σε καλή ανάλυση
* Ανάλυση κόστους, το οποίο δεν θα ξεπερνά τις 5.000 ευρώ (στοιχεία τιμολόγησης και τελικού κόστους για την πραγματοποίηση της εκδήλωσης συμπεριλαμβάνοντας όλα τα τεχνικά και καλλιτεχνικά έξοδα - διαμονή/φωτισμός/ήχος/αμοιβές καλλιτεχνών και προσωπικού και ΦΠΑ.

*Η προθεσμία υποβολής των αιτήσεων λήγει στις* ***15 Απριλίου 2022****.*

**Σημειώσεις:**

* Οι παραστάσεις θα παρουσιάζονται στο Αμφιθέατρο του Πολιτιστικού Ιδρύματος Τράπεζας Κύπρου, ημέρα Πέμπτη στις 21:00 με ελεύθερη είσοδο.
* Θα πρέπει να ληφθούν υπόψη οι ιδιαιτερότητες του χώρου.
* Στην πρόταση θα πρέπει να υποβληθούν εκ μέρους της ομάδας 3 διαθέσιμες ημερομηνίες από τις πιο κάτω:
	+ Ημερομηνίες: 16,23,30 Ιουνίου / 7,14,21,28 Ιουλίου / 15,22,29 Σεπτεμβρίου 2022.
* **Η υποβολή πρότασης δεν εγγυάται την ένταξή της στο πρόγραμμα του Φεστιβάλ.**
* **Το ΠΙΤΚ δεσμεύεται ότι δεν θα χρησιμοποιήσει ή διανείμει το υλικό που θα παραδοθεί παρά μόνο για σκοπούς αξιολόγησης.**
* **Με την υποβολή της πρότασης θα πρέπει να ληφθούν υπόψη οι οδηγίες προς τους ενδιαφερόμενους (σελ. 3) και να υπογραφτεί η «Δήλωση συντονιστή καλλιτεχνικής ομάδας» (σελ.8).**

***Για περισσότερες πληροφορίες ή/και διευκρινίσεις μπορείτε να επικοινωνήσετε με την***

***κα Κρίστη Παπαδοπούλου (email:*** *info@cultural.bankofcyprus.com* ***/ τηλ. 22 128157).***

##

## ΓΕΝΙΚΕΣ ΟΔΗΓΙΕΣ ΠΡΟΣ ΕΝΔΙΑΦΕΡΟΜΕΝΟΥΣ

## Χρονοδιάγραμμα για την Υποβολή Προσφορών

Οι προσφορές πρέπει να υποβληθούν μέχρι την **15/04/2022 και ώρα 23:00.**

*Το Πολιτιστικό Ίδρυμα Τράπεζας Κύπρου (ΠΙΤΚ)* δεν υποχρεούται να εξετάσει οποιαδήποτε πρόταση υποβληθεί εκπρόθεσμα.

Εκτιμάται ότι η διαδικασία επιλογής καλλιτέχνη / ομάδας θα συμπληρωθεί **15 (δεκαπέντε) μέρες** μετά την υποβολή των προτάσεων.

Οποιαδήποτε αίτηση για παράταση της περιόδου υποβολής πρότασης, πρέπει να υποβληθεί τουλάχιστον 2 (δύο) εργάσιμες μέρες πριν από την ημερομηνία λήξης, αλλά καμία υπόσχεση δεν μπορεί να δοθεί ότι θα χορηγηθεί παράταση.

Οι υποψήφιοι θα ενημερώνονται ότι μπορεί να χρειαστεί η παροχή περαιτέρω πληροφοριών ή / και η παρουσία τους σε μια συνάντηση κατά τη διάρκεια της περιόδου αξιολόγησης. Κατά συνέπεια πρέπει να αναφερθούν στην προθυμία τους για συμμετοχή σε τέτοιας μορφής συνάντησης.

## Κεντρικό σημείο επικοινωνίας - διευκρινίσεις

Οποιεσδήποτε διευκρινιστικές ερωτήσεις σε σχέση με τη συγκεκριμένη πρόταση πρέπει να αποστέλλονται στην ακόλουθη ηλεκτρονική διεύθυνση:

**email:** **info@cultural.bankofcyprus.com**

Οι ερωτήσεις θα πρέπει να αποστέλλονται τουλάχιστον τρεις (3) ημέρες πριν την καθορισμένη ημερομηνία υποβολής των προσφορών. Κάθε διερεύνηση (ερώτηση – απάντηση) μπορεί, κατά την απόλυτη κρίση του *ΠΙΤΚ*, να κοινοποιηθεί σε όλους τους υποψήφιους. Ωστόσο, η πηγή της ερώτησης δεν θα αποκαλυφθεί.

## Τροποποιήσεις

*Το ΠΙΤΚ,* διατηρεί το δικαίωμα να τροποποιεί αυτό *το*  OPEN CALL σε οποιαδήποτε στιγμή πριν από την κατακύρωση της πρότασης. Θα ενημερωθείτε επίσημα για τις οποιεσδήποτε αλλαγές στις απαιτήσεις. Εάν υπάρξουν τέτοιες αλλαγές, είτε θα επεκταθεί η καταληκτική ημερομηνία υποβολής των προτάσεων, είτε θα ζητηθούν συμπληρωματικές προτάσεις από τους υποψήφιους καλλιτέχνες. Το *ΠΙΤΚ* διατηρεί το δικαίωμα να τερματίσει τη διαδικασία OPEN CALL ανά πάσα στιγμή, χωρίς την οποιαδήποτε ευθύνη ή υποχρέωση προς τους συμμετέχοντες ή τρίτους.

## Γλώσσα της Πρότασης

Οι προσφορές μπορούν να υποβληθούν στην Ελληνική ή στην Αγγλική γλώσσα.

## Αποδοχή Μερίδας της Πρότασης

*Το ΠΙΤΚ* διατηρεί το δικαίωμα*,* εκτός αν ο καλλιτέχνης / ομάδα ορίζει ρητώς ότι αντιτίθεται στην προσφορά, να δεχτεί τέτοια μέρη ή τμήματα μιας προσφοράς, όπως το *ΠΙΤΚ* κρίνει αναγκαίο.

## Ανάθεση Σύμβασης

Το *ΠΙΤΚ* δεν είναι υποχρεωμένο να αποδεχθεί την πρόταση με το πιο χαμηλό κόστος.

## Δήλωση Συντονιστή / Καλλιτεχνικής ομάδας

Η συνημμένη Δήλωση Ενδιαφέροντος θα πρέπει να συμπληρωθεί και επισυναφθεί με την πρόταση σας.

##  Γενικά

Με την κατακύρωση των προτάσεων, το *ΠΙΤΚ* δεν είναι υποχρεωμένο να δημοσιοποιήσει οποιαδήποτε πληροφορία που αφορά στις προτάσεις.

## Αναφορικά στα Προσωπικά Δεδομένα

Σας ενημερώνουμε ότι οποιαδήποτε προσωπικά δεδομένα μας παρέχετε και/ή λαμβάνονται από εμάς μέσω του εν λόγω εντύπου θα υπόκεινται σε επεξεργασία σύμφωνα με τις πρόνοιες της Πολιτικής Απορρήτου μας, την οποία μπορείτε να βρείτε στο <https://boccf.org/el-GR/about/cookie-policy/>.

## Πολιτική Απορρήτου Υποψηφίων

Για σκοπούς της Ισχύουσας Νομοθεσίας, το Πολιτιστικό Ίδρυμα της Τράπεζας Κύπρου (στο εφεξής ο «Οργανισμός») είναι ο “υπεύθυνος επεξεργασίας” ("data controller”) των προσωπικών σας δεδομένων. Αυτό σημαίνει ότι είμαστε υπεύθυνοι να αποφασίζουμε για το πώς διατηρούμε και επεξεργαζόμαστε προσωπικά δεδομένα που σας αφορούν. Λαμβάνετε την εν λόγω ειδοποίηση (privacy notice) ένεκα του ενδιαφέροντος σας για εργασία στον Οργανισμό. Η ειδοποίηση αυτή (privacy notice) στοχεύει στο να σας ενημερώσει για το πως και για ποιους σκοπούς τα προσωπικά σας δεδομένα θα υπόκεινται σε επεξεργασία, συγκεκριμένα για σκοπούς της αίτησης σας για εργοδότηση καθώς και για πόσο καιρό θα διατηρούμε τα εν λόγω δεδομένα. Σας παρέχει επίσης συγκεκριμένες πληροφορίες όπως προνοείται βάσει των προνοιών του Γενικού Κανονισμού 2016/679 του Ευρωπαϊκού Κοινοβουλίου και Συμβουλίου της 27ης Απριλίου 2016 σχετικά με την προστασία των φυσικών προσώπων, όσον αφορά στην επεξεργασία των προσωπικών δεδομένων και την ελεύθερη κυκλοφορία τέτοιων δεδομένων, την εκάστοτε ισχύουσα νομοθεσία ως τροποποιείται κατά καιρούς καθώς και οποιεσδήποτε άλλες νομικές και/ή κανονιστικές υποχρεώσεις (εφεξής συλλογικά η «Ισχύουσα Νομοθεσία»).

**ΑΡΧΕΣ ΠΡΟΣΤΑΣΙΑΣ ΔΕΔΟΜΕΝΩΝ**

Θα ακολουθούμε όλες τις νομικές αρχές και νομοθεσίες σε σχέση με τα προσωπικά δεδομένα και ως εκ τούτου τα δεδομένα σας θα:

* Χρησιμοποιούνται νόμιμα, δίκαια και με διαφάνεια.
* Συλλέγονται μόνο για έγκυρους σκοπούς και δεν θα χρησιμοποιηθούν με κανέναν τρόπο που δεν είναι συμβατός με τους σκοπούς αυτούς.
* Θα είναι σχετικοί με τους σκοπούς για τους οποίους σας ενημερώσαμε και θα περιορίζονται μόνο σε αυτούς τους σκοπούς.
* Θα τα διατηρούμε μόνο για όσο καιρό είναι απολύτως απαραίτητο για τους σκοπούς για τους οποίους σας ενημερώσαμε.
* Θα διατηρούνται ασφαλή.

**ΕΙΔΗ ΤΩΝ ΠΛΗΡΟΦΟΡΙΩΝ ΠΟΥ ΣΥΛΛΕΓΟΝΤΑΙ**

Σε σχέση με την απασχόλησή σας, θα συλλέξουμε, θα αποθηκεύσουμε και θα χρησιμοποιήσουμε τις ακόλουθες κατηγορίες προσωπικών πληροφοριών:

* Οποιεσδήποτε πληροφορίες μας έχετε παράσχει στο βιογραφικό σας σημείωμα και συνοδευτική επιστολή.
* Οποιεσδήποτε πληροφορίες έχετε παράσχει στο έντυπο αίτησης, συμπεριλαμβανομένου ονόματος, τίτλου, διεύθυνσης, αριθμού τηλεφώνου, προσωπικής διεύθυνσης ηλεκτρονικού ταχυδρομείου, ημερομηνίας γέννησης, φύλου, ιστορικού απασχόλησης, προσόντων κλπ.
* Κάθε πληροφορία που μας παρέχετε κατά τη διάρκεια μιας συνέντευξης.
* Μπορούμε επίσης να συλλέγουμε, να αποθηκεύουμε και να χρησιμοποιούμε πληροφορίες σχετικά με ορισμένες «ειδικές κατηγορίες» πιο ευαίσθητων προσωπικών πληροφοριών, συμπεριλαμβανομένων των θεμάτων υγείας, των ιατρικών πληροφοριών και των αρχείων ασθενείας. Για την αποφυγή οποιασδήποτε αμφιβολίας, ο Οργανισμός δια του παρόντος βεβαιώνει ότι θα γνωστοποιεί πάντα τους σκοπούς για τους οποίους επιθυμεί να χρησιμοποιήσει τις ευαίσθητες πληροφορίες σας όταν αυτές συλλέγονται και αν χρειαστεί, να λάβει την συγκατάθεση σας τη δεδομένη στιγμή. Σε κάθε περίπτωση, θα έχετε, ανά πάσα στιγμή, τη δυνατότητα να αποσύρεται τη συγκατάθεση σας αυτή.

**ΑΠΟ ΠΟΙΟΥΣ ΘΑ ΛΑΒΟΥΜΕ ΤΙΣ ΠΛΗΡΟΦΟΡΙΕΣ**

* Από εσάς.
* Από τα άτομα τα οποία μας παρέχετε για συστατικές πληροφορίες.
* Γραφεία εξευρέσεως εργασίας.

**ΠΩΣ ΘΑ ΧΡΗΣΙΜΟΠΟΙΗΣΟΥΜΕ ΤΙΣ ΠΛΗΡΟΦΟΡΙΕΣ ΣΑΣ**

Θα χρησιμοποιήσουμε τις προσωπικές πληροφορίες σας για:

* Αξιολόγηση των ικανοτήτων, προσόντων και καταλληλόλητας σας για το ρόλο για τον οποίο υποβάλλετε αίτηση.
* Έλεγχο του ιστορικού εργασίας σας.
* Επικοινωνία μαζί σας σχετικά με τη διαδικασία πρόσληψης.
* Διατήρηση αρχείων που σχετίζονται με τις διαδικασίες πρόσληψης.
* Συμμόρφωση με νομικές ή κανονιστικές υποχρεώσεις.

Εάν δεν μπορέσετε να μας παρέχετε τις απαιτούμενες πληροφορίες, οι οποίες είναι απαραίτητες για να μπορέσουμε να αξιολογήσουμε την αίτησή σας, μπορεί να μην είμαστε σε θέση να προωθήσουμε την αίτησή σας επιτυχώς.

**ΑΥΤΟΜΑΤΟΠΟΙΗΜΕΝΗ ΔΙΑΔΙΚΑΣΙΑ ΛΗΨΗΣ ΑΠΟΦΑΣΕΩΝ, ΠΕΡΙΛΑΜΒΑΝΟΜΕΝΗΣ ΤΗΣ ΚΑΤΑΡΤΙΣΗΣ ΠΡΟΦΙΛ**

Σε γενικές γραμμές, δεν λαμβάνουμε αποφάσεις βασιζόμενοι αποκλειστικά σε αυτοματοποιημένη επεξεργασία. Εάν χρησιμοποιήσουμε αυτή την διαδικασία σε συγκεκριμένες περιπτώσεις, θα σας ενημερώσουμε ξεχωριστά για αυτό.

**ΜΕΤΑΒΙΒΑΣΗ ΠΡΟΣΩΠΙΚΩΝ ΔΕΔΟΜΕΝΩΝ**

Θα αποκαλύψουμε τα προσωπικά σας δεδομένα σε τρίτους μόνο για σκοπούς αξιολόγησης της αίτησης/ενδιαφέροντος σας. Σε σχέση με όλα τα τρίτα μέρη που δύναται να λάβουν οποιαδήποτε δεδομένα, βεβαιώνουμε ότι λαμβάνονται όλα τα εύλογα βήματα και/ή πράξεις για να εξακριβωθεί κατά πόσο οι υπάλληλοι και/ή οι αντιπρόσωποι των εν λόγω τρίτων προσώπων θα εκτελούν τις υποχρεώσεις τους σύμφωνα με τα υψηλότερα πρότυπα και θα συμμορφώνονται με όλες τις πρόνοιες και απαιτήσεις των προνοιών της εν λόγω ειδοποίησης καθώς επίσης και με τους τοπικούς νόμους και κανονισμούς για την προστασία προσωπικών δεδομένων (ως τροποποιείται κατά καιρούς) και τον Γενικό Κανονισμό Προστασίας Δεδομένων και οποιασδήποτε άλλης εφαρμοστέας νομοθεσίας.

**ΔΙΑΤΗΡΗΣΗ ΔΕΔΟΜΕΝΩΝ**

Θα διατηρήσουμε τα προσωπικά σας στοιχεία για μια περίοδο μέχρι 1 χρόνου, αφού σας γνωστοποιήσουμε την απόφασή μας για το εάν θα σας διορίσουμε στο διαθέσιμο ρόλο. Διατηρούμε τα προσωπικά σας στοιχεία για την περίοδο αυτή, έτσι ώστε να μπορέσουμε να δείξουμε, σε περίπτωση νομικής απαίτησης, ότι δεν έχουμε κάνει διακρίσεις εις βάρος των υποψηφίων για απαγορευμένους λόγους και ότι διεξήγαμε την άσκηση προσλήψεων με δίκαιο και διαφανή τρόπο. Μετά από αυτή την περίοδο, θα καταστρέψουμε με ασφάλεια τις προσωπικές σας πληροφορίες σύμφωνα με την πολιτική διατήρησης δεδομένων ή / και τους ισχύοντες νόμους και κανονισμούς.

Αν επιθυμείτε να διατηρήσουμε τα προσωπικά σας στοιχεία με βάση την πιθανότητα να προκύψει μια μελλοντική ευκαιρία και ενδεχομένως να θέλουμε να το εξετάσουμε, θα σας γράψουμε χωριστά, ζητώντας ρητά τη συγκατάθεσή σας να διατηρήσετε τα προσωπικά σας στοιχεία για μια καθορισμένη περίοδο σε αυτή τη βάση.

**ΔΙΚΑΙΩΜΑΤΑ ΠΡΟΣΒΑΣΗΣ, ΔΙΟΡΘΩΣΗΣ, ΑΚΥΡΩΣΗΣ ΚΑΙ ΠΕΡΙΟΡΙΣΜΟΙ**

Τα πιο κάτω είναι δικαιώματα τα οποία κατέχεται σύμφωνα με της πρόνοιες Ισχύουσας Νομοθεσίας: -

* **Δικαίωμα πρόσβασης**.
* **Δικαίωμα Διόρθωσης**
* **Δικαίωμα Διαγραφής/Δικαίωμα στη Λήθη**
* Έχετε δικαίωμα να **αντιταχθείτε στην επεξεργασία των δεδομένων προσωπικού χαρακτήρα** εκτός όπου υπάρχουν επιτακτικοί νόμιμοι λόγοι για την επεξεργασία, με τους οποίους οφείλουμε να συμμορφωθούμε.
* **Δικαίωμα Περιορισμού της Επεξεργασίας**
* **Δικαίωμα στη Μεταφορά των Δεδομένων** σας σε εσάς ή σε ένα τρίτο μέρος.
* **Δικαίωμα απόσυρσης συγκατάθεσης**

**Υπεύθυνοι για την Επεξεργασία Δεδομένων και Στοιχεία Επικοινωνίας**

Έχουμε διορίσει υπεύθυνο άτομο για να επιβλέπει τη ορθή τήρηση των πιο πάνω. Εάν έχετε οποιαδήποτε απορία, ή χρειάζεστε περισσότερες λεπτομέρειες για το πώς χρησιμοποιούμε τις εν λόγω προσωπικές σας πληροφορίες, μπορείτε να επικοινωνήσετε μαζί μας στο info@cultural.bankofcyprus.com. Δύναται επίσης να υποβάλλεται παράπονο στην αρμόδια αρχή για την προστασία των προσωπικών δεδομένων.

# ΔΗΛΩΣΗ ΣΥΝΤΟΝΙΣΤΗ ΚΑΛΛΙΤΕΝΧΙΚΗΣ ΟΜΑΔΑΣ

Έχοντας εξετάσει τις Γενικές Οδηγίες προς τους ενδιαφερόμενους που περιλαμβάνονται στο Έγγραφο Προκήρυξης OPEN CALL / FANEROMENI 22 και έχοντας λάβει όλες τις απαραίτητες πληροφορίες σχετικά με την πρόταση, οι πιο κάτω υπογεγραμμένοι προτιθέμεθα να αναλάβουμε την εκτέλεση της εργασίας, εφόσον μας ανατεθεί, σύμφωνα με τους προαναφερθέντες όρους και έγγραφα και με τις υποχρεώσεις, δεσμεύσεις και τιμές που υποβάλλονται στην πρόταση μας. Επίσης συμφωνούμε ότι μέχρις ότου ετοιμαστούν επίσημοι όροι συμφωνίας, η παρούσα πρόταση μαζί με τη γραπτή αποδοχή μας, θα αποτελούν συμβόλαιο μεταξύ μας.

Ημερομηνία ……………………………

…………………………………………………………………………………………………………… Υπογραφή/Ονοματεπώνυμο Συντονιστής Καλλιτεχνικής Ομάδας

Διεύθυνση: ……………………………………………………………………………………………..

Τηλέφωνο: …………………………………………

φαξ: ……………………………………………………..

E-mail address: .........................................................................................................